**Ville Tapio Robert Koivunen** (s. 13. kesäkuuta 2003 Oulu) on suomalainen jääkiekkoilija, joka pelaa SM-liigajoukkue Oulun Kärpissä lainalla NHL-seura Pittsburgh Penguinsista. Hän on pelipaikaltaan oikea laitahyökkääjä, mutta Koivunen osaa pelata myös keskellä.

Ura
---

### Seuraura

Koivunen aloitti jääkiekkoilun nelivuotiaana Oulun Kärpissä. Hän sijoittui kaudella 2018–2019 tehoilla 20+33=53 koko C-nuorten SM-karsintojen pistepörssissä kolmanneksi edellään vain Jokipoikien Rasmus Kuiri ja joukkuetoveri Leevi Kinnunen. Koivunen voitti myös koko C-nuorten SM-sarjan piste- (Reijo Leppänen -palkinto) ja syöttöpörssin tehoilla 13+27=40. Hän voitti myös sarjan pudotuspelien piste- ja syöttöpörssin tehoilla 6+12=18. Koivunen voitti kauden päätteeksi C-nuorten Suomenmestaruuden ja hänet valittiin sarjan tähdistökentälliseen. Kaudella 2019–2020 Koivunen voitti koko B-nuorten SM-sarjan piste- (Matti Hagman -palkinto) ja maalipörssin (Raimo Summanen -palkinto). Hän voitti myös koko sarjan yhteenlasketun pistepörssin tehoilla 27+44=71. Koivunen palkittiin kauden päätteeksi koko sarjan parhaana pelaajana Esa Tikkanen -palkinnolla ja parhaana hyökkääjänä Esa Peltonen -palkinnolla sekä valittiin ensimmäiseen tähdistökentälliseen.

Kaudella 2020–2021 Koivunen voitti Kärppien U20-joukkueen sisäisen piste- ja maalipörssin tehoilla 23+26=49, joilla hän sijoittui koko U20 SM-sarjan yhteenlasketussa pistepörssissä kolmanneksi. Koivunen valittiin sarjan tammikuun kuukauden nuoreksi pelaajaksi. Hän voitti kauden päätteeksi U20 SM-sarjan hopeaa. Koivunen palkittiin sarjan vuoden tulokkaana Yrjö Hakala -palkinnolla ja hänet valittiin toiseen tähdistökentälliseen.

Toukokuussa 2021 Koivunen teki Kärppien kanssa kolmivuotisen SM-liigasopimuksen.

Carolina Hurricanes varasi Koivusen toisella kierroksella 51. pelaajana NHL:n varaustilaisuudessa 2021. Hän teki jo elokuussa ennen ensimmäistäkään miesten pääsarjaottelua seuran kanssa kolmivuotisen tulokassopimuksen. Koivusen kausipalkka NHL:n puolella kahdella ensimmäisellä sopimuskaudella on 750 000 dollaria ja kolmannella kaudella 775 000 dollaria. AHL:n puolella hänen kausipalkkansa on 80 000 dollaria. Sopimukseen sisältyy myös 277 500 dollarin allekirjoitusbonus. Koivunen pelasi kauden 2021–2022 kuitenkin vielä lainalla Kärpissä. Hän teki liigadebyyttinsä runkosarjan avauskierroksella 11. syyskuuta 2021 JYPiä vastaan. Koivunen merkittiin Kärppien kolmosketjun vasempaan laitaan Aleksi Mustosen ja Juhamatti Aaltosen viereen. Hän sai ottelussa jääaikaa 14.46 minuuttia. Koivunen teki ottelussa myös liigauransa avausmaalin. Hän murtautui SM-liigaan, jossa Koivusen tulokaskausi toi kaikkiaan 53 runkosarjaottelussa tehot 11+18=29 ja kuudessa playoff-ottelussa yhden maalin. Hän voitti koko liigan runkosarjan tulokkaiden piste- ja syöttöpörssin. Koivunen sijoittui myös U20-ikäisten pistepörssissä kolmanneksi edellään vain Jukureiden Aatu Räty ja joukkuetoveri Topi Niemelä. Hän oli kauden päätteeksi kolmen parhaan ehdokkaan joukossa ehdolla SM-liigan vuoden tulokkaalle myönnettävän Jarmo Wasaman muistopalkinnon voittajaksi, mutta Koivunen sijoittui lopulta äänestyksessä toiseksi, kun palkinnon vei JYPin Joakim Kemell.

Myös kaudella 2022–2023 Koivunen jatkaa lainalla Kärpissä. Hän teki liigauransa ensimmäisen kypärätempun 26. tammikuuta 2023 vieraissa Saimaan Palloa vastaan. Koivusen toinen osuma jäi Kärppien 2–8-voittoon päättyneen ottelun voittomaaliksi. Hän sai ottelussa myös kakkossyöttöpisteen Ludwig Byströmin tekemään ylivoimamaaliin. Ari Lappalainen valitsi Koivusen ottelun Alumnien tähtien ykköstähdeksi. Kärppien kauden päätyttyä maaliskuussa 2023 hän ja Tuukka Tieksola liittyivät AHL-joukkue Chicago Wolvesin vahvuuteen. Koivunen pelasi siellä 12 runkosarjaottelua tehden yhden maalin. Wolvesin kauden päätyttyä runkosarjaan Hurricanes nosti hänet huhtikuussa NHL-joukkueensa harjoitusvahvuuteen loukkaantumisten varalta.

Heinäkuussa 2023 Carolina Hurricanes lainasi Koivusen takaisin Kärppiin vielä myös kaudeksi 2023–2024, kun Hurricanes jäi alkavalle kaudelle ilman AHL-joukkuetta. Maaliskuussa 2024 Hurricanes kauppasi Koivusen, Michael Buntingin, Vasili Ponomarevin, Cruz Luciuksen ja ehdolliset toisen ja viidennen kierroksen varausvuorot vuoden 2024 varaustilaisuudessa Pittsburgh Penguinsiin vaihdossa Jake Guentzeliin ja Ty Smithiin.

### Maajoukkueura

Koivunen pelasi alle 20-vuotiaiden MM-kilpailuissa vuonna 2022 ja 2023, joista ensimmäinen turnaus päättyi hopeaan. Koivunen valittiin vuoden 2022 joulukuussa 2021 käynnistyneessä turnauksessa Itävaltaa vastaan pelatun alkulohkon ottelun päätteeksi Suomen ottelun parhaaksi pelaajaksi. Turnaus kuitenkin keskeytettiin useassa joukkueessa ilmenneiden koronavirustartojen vuoksi ja se pelattiin uudelleen elokuussa 2022. Vuoden 2023 turnauksessa Koivunen toimi Suomen varakapteenina. Valmistavissa otteluissa hän toimi myös joukkueen kapteenina.

Koivunen pelasi myös alle 18-vuotiaiden MM-kilpailuissa vuonna 2021, jolloin hän jakoi tehoilla 5+6=11 Suomen sisäisen syöttöpörssin voiton Samu Tuomaalan ja Aleksi Heimosalmen kanssa sekä oli joukkueen toiseksi paras pistemies Tuomaalan jälkeen. Koivunen pelasi myös World U-17 Hockey Challengessa vuonna 2019. Yhteensä hän on pelannut 35 nuorten ja 26 poikien maaottelua.

Suomen A-maajoukkueessa Koivunen on pelannut kaksi ottelua ilman tehopisteitä. Hän teki A-maajoukkuedebyyttinsä Karjala-turnauksen toisessa ottelussa 11. marraskuuta 2023 Tampereen Nokia Arenassa Tšekkiä vastaan. Koivunen merkittiin Suomen kolmosketjun vasempaan laitaan Hannes Björnisen sekä toisen debytantin, Niko Huuhtasen viereen.

Pelityyli
---------

Jatkoaika.com-verkkolehden toimittaja Riku Isokosken mukaan Koivusen vahvuuksia ovat hyvä pelinäkemys ja mailankäsittely, joiden ansiosta hän on tuottelias pelintekijä ja vaarallinen pelaaja hyökkäysalueella. Koivusen mukaan hänen on kuitenkin kehityttävä puolustussuuntaan ja ennen kaikkea parannettava luisteluaan, jotta vakiorooli NHL:ssä olisi mahdollinen.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2020–2021 | Kärpät | U20-SM | 38 | 23 | 26 | 49 | 16 | 5 | 0 | 4 | 4 | 0 | Kakkostähdistö |  |  |  |  |  | U18 | 7 | 4 | 6 | 10 | 0 |
| 2021–2022 | Kärpät | SM-liiga | 53 | 11 | 18 | 29 | 20 | 6 | 1 | 0 | 1 | 0 |  |  |  |  |  |  | JMM | 6 | 0 | 0 | 0 | 0 |
| 2022–2023 | Kärpät | SM-liiga | 52 | 12 | 16 | 28 | 26 | 3 | 0 | 1 | 1 | 0 |  |  |  |  |  |  | JMM | 5 | 0 | 2 | 2 | 0 |
|  | Chicago Wolves | AHL | 12 | 1 | 0 | 1 | 4 | – | – | – | – | – |
| 2 kautta | yhteensä | SM-liiga | 105 | 23 | 34 | 57 | 46 | 9 | 1 | 1 | 2 | 0 |
| 1 kausi | yhteensä | AHL | 12 | 1 | 0 | 1 | 4 | – | – | – | – | – |

Lähteet
-------

* Ville Koivunen The Internet Hockey Databasessa (englanniksi)
* Ville Koivunen Eurohockey-sivustolla (englanniksi)
* Ville Koivunen *Elite Prospects*. Everysport Media Group AB.  (englanniksi)

### Viitteet

1. ↑  Mennander, Pasi: Kille ja Huugi iskivät MM-joukkueen pingismestaruudesta – Videolla ratkaisupallo ja pieleen mennyt voittajan haastattelu *leijonat.fi*.  3.5.2021. Suomen Jääkiekkoliitto ry – Finlands Ishockeyförbund rf. Viitattu 16.8.2021.
2. ↑  Kastellin lukioon valitut (pdf) *ouka.fi*. Oulun kaupunki. Viitattu 16.8.2021.
3. ↑  Ville Koivunen The Internet Hockey Databasessa (englanniksi)
4. 1 2 3 4 5 6 7 8  Ville Koivunen *Elite Prospects*. Everysport Media Group AB.  (englanniksi)
5. ↑  Kärppien nollakolmoset- Tutustu pelaajiin- Ville Koivunen #39 *oulunkarpat46.fi*.  12.3.2019. Oulun Kärpät 46 RY. Viitattu 16.8.2021.
6. ↑  Elite Prospects - U16 SM-sarja Q Stats 2018-2019 *eliteprospects.com*. Everysport Media Group AB. Viitattu 16.8.2021. (englanniksi)
7. ↑  Elite Prospects - U16 SM-sarja Stats 2018-2019 *eliteprospects.com*. Everysport Media Group AB. Viitattu 16.8.2021. (englanniksi)
8. ↑  Elite Prospects - U16 SM-sarja Stats 2018-2019 *eliteprospects.com*. Everysport Media Group AB. Viitattu 16.8.2021. (englanniksi)
9. ↑  Elite Prospects - U18 SM-sarja Stats 2019-2020 *eliteprospects.com*. Everysport Media Group AB. Viitattu 16.8.2021. (englanniksi)
10. ↑  Elite Prospects - U20 SM-sarja Stats 2020-2021 *eliteprospects.com*. Everysport Media Group AB. Viitattu 16.8.2021. (englanniksi)
11. ↑  Mennander, Pasi: Kärppien Ville Koivunen nimettiin U20 SM-sarjan tammikuun parhaaksi nuoreksi pelaajaksi *leijonat.fi*.  1.2.2021. Suomen Jääkiekkoliitto ry – Finlands Ishockeyförbund rf. Viitattu 16.8.2021.
12. ↑  Konkarihyökkääjä Aaltonen jatkaa Kärpissä, myös kuudelle nuorelle liigasopimukset *Jatkoaika.com*.  28.5.2021. Jatkoaika r.y. Viitattu 16.8.2021.
13. ↑  Canes Sign Ville Koivunen to Entry-Level Contract *nhl.com/hurricanes*.  15.8.2021. RALEIGH, NC:  Carolina Hurricanes. Viitattu 16.8.2021. (englanniksi)
14. ↑  Seppä, Lassi: Carolina Hurricanes solmi kahden suomalaisen kanssa tulokassopimukset *Jatkoaika.com*.  16.8.2021. Jatkoaika r.y. Viitattu 16.8.2021.
15. ↑  Ville Koivusesta viides NHL-sopimuksen kuluvana vuonna solminut kärppäpelaaja *karpat.fi*.  16.8.2021. Oulun Kärpät Oy. Viitattu 12.9.2021.
16. ↑  Kärpät - JYP, 11.9.2021 *liiga.fi*.  11.9.2021. Jääkiekon SM-liiga Oy. Viitattu 12.9.2021.
17. ↑  Kärpät - JYP, 11.9.2021 *liiga.fi*.  11.9.2021. Jääkiekon SM-liiga Oy. Viitattu 12.9.2021.
18. ↑  Seuraa Red Bull Läpimurto *liiga.fi*. Jääkiekon SM-liiga Oy. Viitattu 9.5.2022.
19. ↑  Seppänen, Antti: Wasama-palkinto 2022 – Yksi heistä on vuoden tulokas Liigassa *liiga.fi*.  27.5.2022. Jääkiekon SM-liiga Oy. Viitattu 17.6.2022.
20. ↑  Seppänen, Antti: Liiga palkitsi kauden 2021-22 parhaat Jääkiekkogaalassa – tässä kaikki voittajat *liiga.fi*.  10.6.2022. Jääkiekon SM-liiga Oy. Viitattu 17.6.2022.
21. ↑  Saipa - Kärpät, 26.1.2023 *liiga.fi*.  26.1.2023. Jääkiekon SM-liiga Oy. Viitattu 26.1.2023.
22. ↑  Tuukka Tieksolan ja Ville Koivusen kaudet jatkuvat AHL:ssä *Jatkoaika.com*.  24.3.2023. Jatkoaika r.y. Viitattu 25.3.2023.
23. ↑  Canes Recall Six Players From Chicago *nhl.com/hurricanes*.  21.4.2023. RALEIGH, NC:  Carolina Hurricanes. Viitattu 3.5.2023. (englanniksi)
24. ↑  Ville Koivunen jatkaa Kärpissä *karpat.fi*.  18.7.2023. Oulun Kärpät Oy. Viitattu 18.7.2023.
25. ↑  BEST PLAYER OF THE GAME SELECTED BY THE TEAM (pdf) *iihf.com*.  28.12.2021. IIHF. Viitattu 31.12.2021. (englanniksi)
26. ↑  Mennander, Pasi: Nuorten Leijonien kapteeni Ville Koivunen: "MM-otteluissa oltava alusta asti hereillä" *leijonat.fi*.  14.11.2022. Suomen Jääkiekkoliitto ry – Finlands Ishockeyförbund rf. Viitattu 6.1.2023.
27. ↑  Tarkiainen, Kasperi: Ville Koivusen edelliset MM-kisat olivat pettymys − nyt hyökkääjä suuntaa kohti uutta näyttöpaikkaa *Jatkoaika.com*.  21.12.2022. Jatkoaika r.y. Viitattu 6.1.2023.
28. ↑  Elite Prospects - Finland U18 *eliteprospects.com*. Everysport Media Group AB. Viitattu 16.8.2021. (englanniksi)
29. ↑  Tilanne 12.11.2023
30. ↑  Suomi ja Tshekki kaukaloon klo 17 - Leijonien kentälliset Karjala-turnauksen lauantain otteluun *leijonat.fi*.  11.11.2023. Suomen Jääkiekkoliitto ry – Finlands Ishockeyförbund rf. Viitattu 19.11.2023.
31. ↑  Isokoski, Riku: NHL-varaustilaisuuden 10 kovinta suomalaista: Ykköskierroksesta odotettavissa heikoin yli kymmeneen vuoteen, mutta varausten kokonaismäärä säilynee hyvänä *Jatkoaika.com*.  23.7.2021. Jatkoaika r.y. Viitattu 16.8.2021.

Kärpät – SM-liiga
4 Kivistö |
9 Berglund |
12 Anttila (**A**) |
13 Junttila |
16 Heikkala |
18 Antti-Roiko |
19 Yliniemi |
20 Björkqvist |
21 Gunler |
22 Peltonen |
23 Kemppainen |
25 Paaso |
27 Korpimäki |
29 Alasiurua |
31 Vedenpää |
33 Karhunen |
41 Koivunen |
42 Viita |
48 Antonen |
51 Harjula |
52 Koivisto (**A**) |
53 Westerholm |
55 Ohtamaa (**C**) |
57 Hyry |
59 Hermonen |
61 Pieniniemi |
62 Olkkonen |
63 Jandus |
74 Tiivola |
77 Turunen |
91 Bunnaman  

Valmentajat Mäntymaa – Manner – Sihvonen – Hilli – Jaakola